Source: http://www.bihon.ro/csm-dandc-oradea-pe-locul-v-la-suceava/news-20080810-03095906
Timestamp: 2018-03-24 20:04:42+00:00

Document:
CSM D&C Oradea, pe locul V la Suceava - BIHON
CSM D&C Oradea, pe locul V la Suceava
10. august 2008 13:11
SUCEAVA - Echipa de handbal CSM D&C Oradea a încheiat pe locul V turneul de pregătire de la Suceava, înregistrând două victorii şi trei înfrângeri.
Handbaliştii pregătiţi de antrenorul Adrian Rus au învins Universitatea Transilvania Cluj-Napoca, scor 35-33 (17-18), şi CSU Bucovina II Suceava, scor 40-34 (25-17), suferind însă trei eşecuri, 34-44 (15-23) cu CSU Bucovina I Suceava, 24-31 (10-14) cu HC Minaur Baia Mare şi 22-28 (12-14) cu CSM Medgidia. Clasamentul final al Memorialului „Mihai Mironiuc” a fost: 1. CSU Bucovina I; 2. CSM Medgidia; 3. U Transilvania; 4. HC Minaur; 5. CSM D&C; 6. CSU Bucovina II.
Antrenorul Adrian Rus afirmă că acest turneu a venit prea repede faţă de stadiul pregătirilor în care se află echipa orădeană. „Suceava, Medgidia şi Clujul au efectuat o pregătire centralizată combinată cu antrenamente la sală. Noi şi HC Minaur am făcut stagii axate doar pe pregătire fizică, începând mult mai târziu antrenamentul specific şi acest lucru s-a văzut la un turneu puternic, cum a fost cel de la Suceva.
Oricum, participarea la competiţie ne-a fost deosebit de utilă”, ne-a declarat tehnicianul orădean. Adrian Rus spune că fiecare jucător trebuie să-şi dea seama de nivelul la care se află şi să fie conştient de necesitatea de a munci mult mai mult la antrenamente. „Eu sunt foarte exigent cu jucătorii. Sunt convins că ei au un potenţial mult mai mare decât ceea ce au arătat la Suceava. Turneul ne-a arătat unde avem deficienţe şi unde trebuie să lucrăm în continuare. Sunt nemulţumit de jocul din apărare, dar nici în faza ofensivă nu strălucim, din cauza lipsei de omogenitate”, a conchis antrenorul CSM D&C.

References: CSM 
 CSM 
 CSM 
 CSM 
 CSM 
 CSM